Source: https://tax-fin-lex.si/Zbirke/SodnaPraksaList?nodeId=37051974-01f1-47b3-a9d2-8aa56dd4acfe&pageNumber=2
Timestamp: 2019-07-23 12:11:23+00:00
Document Index: 1404361

Matched Legal Cases: ['sodišče ', 'sodišče ', 'sodišče ', 'ZKP ', 'Sodišče ', 'Sodišče ', 'sodišče ']

VSL sklep III Cp 1450/2005
VSL50719
ZZZDR člen 123, 123/1, 130, 130/2, 123, 123/1, 130, 130/2. ZIZ člen 55, 55/1, 55/1-8, 55, 55/1, 55/1-8.
sklep o izvršbi na podlagi izvršilnega naslova - izterjava preživnine - sklep o izvršbi - ugovor
Dolžnik lahko izpolni svojo preživninsko obveznost tudi na podlagi dejanskega preživljanja, kljub sklenjenemu dogovoru o preživnini pred centrom za socialno delo, s katerim mu je naloženo plačevanje denarnih zneskov na roke zakonite zastopnice, če zakonita zastopnica s takšnim načinom soglaša oziroma ga odobri.
VSL sklep III Cp 2427/2004
VSL48521
ZPPSL člen 104, 104/1, 104/4, 111, 111/1, 111/4, 104, 104/1, 104/4, 111, 111/1, 111/4.
Po oceni pritožbenega sodišča prepoved opravljanja (dovolitve in nadaljevanja) izvršbe zoper samostojnega podjetnika v stečaju ne velja samo v tistih primerih, ko gre za izterjavo neposlovnih (osebnih) terjatev dolžnika na premoženju, ki ga samostojni podjetnik pridobi po začetku stečajnega postopka, torej tistem premoženju, ki ne gre v stečajno maso. To pomeni, da bo upnica iz spornih nepremičnin lahko poplačana le v stečajnem postopku nad dolžnikom in še to ob pogoju, da je ločitveno pravico pravočasno prijavila.
VSL sodba I Cp 46/05
VSL51112
ZD člen 77, 99, 99/1, 99/2, 77, 99, 99/1, 99/2.
preklic oporoke - dokazovanje
Tožnica svoj zahtevek utemeljuje na kopiji zapisane oporoke, pri čemer pa ne trdi in tudi ne dokazuje, da bi bil original oporoke po naključju ali z dejanjem koga drugega uničen, izgubljen, skrit ali založen, bodisi po oporočiteljevi smrti ali pred njegovo smrtjo, toda brez njegove vednosti (77. člen ZD). Le v primeru, če bi tožnica zatrjevala in dokazala zgoraj navedena dejstva, bi bilo mogoče predloženo oporoko upoštevati kot dokaz, da je oporoka obstajala, da je bil original uničen, da je bila sestavljena v pravilni obliki in kakšna je vsebina oporoke, vse v smislu 77. člena ZD.
VSL sklep II Cpg 213/2005
VSL05687
ZPPSL člen 36, 43, 36, 43.
Začetek postopka prisilne poravnave in potrjena prisilna poravnava učinkuje le za tiste terjatve, ki so nastale do dneva začetka postopka prisilne poravnave, ne glede na to, ali so tega dne že dospele (primerjaj 1. odstavek 43. člena Zakona o prisilni poravnavi, stečaju in likvidaciji).
VSL sklep II Cp 1664/2005
VSL49986
ZZK-1 člen 140, 146.
predlog - zaznamba spora
Zemljiškoknjižni predlog mora ob upoštevanju določbe 5. točke 1. odstavka 140. člena Zakona o zemljiški knjigi (v nadaljevanju ZZK-1, Uradni list RS št. 58/2003) obsegati določen zahtevek za vpis z navedbo identifikacijskega znaka nepremičnine, pri kateri naj se vpis opravi ter vrste in vsebino vpisa, ki se s predlogom zahteva. Ugotovitev o tem, ali zemljiškoknjižni predlog vsebuje vse, kar mora vsebovati po 140. členu ZZK-1, je stvar predhodnega preizkusa zemljiškoknjižnega predloga. Če sodišče ob tem ugotovi, da niso izpolnjene vse procesne predpostavke za odločanje o zemljiškoknjižnem predlogu, navedene v 1. odstavku 146. člena ZZK-1, med njimi tudi, da predlog ne vsebuje določnega zahtevka za vpis in drugih sestavin, ki jih mora obsegati, mora sodišče po določbi 2. odstavka 146. člena ZZK-1 predlagatelja s sklepom pozvati, da pomanjkljivost odpravi v roku, ki ga določi.
VSL sodba I Cp 1197/2004
VSL50356
ZOR člen 939. ZPP člen 7, 7/1, 212
subrogacija - trditveno in dokazno breme - odškodnina
Obstoj zavarovalne pogodbe se dokazuje z zavarovalno polico. Ker je tožeča stranka obstoj kasko zavarovanja med njo in oškodovanko dokazovala z blagajniškim izdatkom in prijavo o poškodbi vozila, se sodišče druge stopnje strinja z ugotovitvijo sodišča prve stopnje, da tožeča stranka ni dokazala obstoja zavarovalne pogodbe. To pa kljub temu, da tožena stranka ni oporekala obstoju kasko zavarovanja, saj mora tožeča stranka najprej sama zatrjevati in tudi dokazovati obstoj zavarovanja. Ker tožeča stranka zahteva povrnitev izplačane odškodnine od odgovorne osebe, bi morala, da bi s svojim zahtevkom uspela, zatrjevati vse elemente civilnega delikta.
VSL sklep II Cpg 877/2005
VSL07044
učinek sklepa o potrditvi prisilne poravnave
Do nadaljevanja prekinjene izvršbe lahko pride le, če upnik ni prijavil terjatve v postopku prisilne poravnave, vendar samo pod pogoji potrjene prisilne poravnave.
VSL sodba II Cp 1714/2004
VSL49989
ZOR člen 822, 822/3, 822, 822/3. ZPP člen 286, 286/1, 286/4, 286, 286/1, 286/4.
posredovanje - provizija
Posrednik ima pravico zahtevati plačilo posredniške provizije od obeh strank, če je bilo tako določeno v posredniških pogodbah. Stranka mora uveljavljati zahtevo za znižanje provizije najkasneje na prvem naroku za glavno obravnavo.
VSL sodba I Cp 46/05.
ZD člen 77, 99, 99/1, 99/2.
preklic oporoke, uničenje oporoke, dokazovanje obstoja oporoke
VSL sklep II Cp 1998/2004
VSL49980
pravni posel, sklenjen zaradi grožnje, sile ali zvijače državnega organa - čas sklenitve pogodbe
V obravnavani zadevi je prišlo do sklenitve sporazuma oziroma do izdaje odločbe o arondaciji na podlagi določil Temeljnega zakona o izkoriščanju kmetijskih zemljišč. Ta je v določilu 42. člena vseboval določbo, da se denarna odškodnina za pripojeno zemljišče (nadomestno zemljišče je dobil kmet, nekmet pa odškodnino), odmerja po predpisih, ki veljajo za odmero odškodnine pri razlastitvi. Tak predpis je bil Zakon o razlastitvi, ki pa je bil z določbo Ustave SFRJ iz leta 1963 o pravični odškodnini usklajen šele s spremembo, objavljeno dne 7.2.1968 (Ur. l. SFRJ, št. 5/68) z veljavnostjo od 15.2.1968 dalje. Kolikor bi bil torej posel iz 5. člena ZDen sklenjen pred navedeno uskladitvijo določb o odškodnini z Ustavo iz leta 1963 oziroma pred 15.2.1968, bi bila predlagateljica upravičenka do denacionalizacije, ob dokazanosti okoličin sklenitve posla iz 5. člena ZDen.
VSL sodba II Cp 1598/2004
VSL50231
Presoja višine odškodnine za strah in duševne bolečine zaradi skaženosti.
VSL sklep I Kp 268/2005
VSL22647
ZKP člen 367, 367/II, 421, 421/I, 422, 422/II, 367, 367/II, 421, 421/I, 422, 422/II.
Zakonski (izvenzakonski) partner ni upravičena oseba, ki bi pred smrtjo obtoženca lahko vložila zahtevo za varstvo zakonitosti.
VSL sodba II Cp 1617/2005
VSL49985
odškodnina za nepremoženjsko škodo - odškodnina za strah
Materialnopravno pravilna je odločitev o odškodnini za strah. Ob samem škodnem dogodku je tožnik po ugotovitvah sodišča prve stopnje utrpel najhujšo obliko primarnega strahu, grozo oziroma smrtni strah, kar je glede na vse okoliščine primera (padec v globino) življenjsko logično in razumljivo. Poleg tega pa je bil tudi hudo telesno poškodovan in je trpel strah za izid zdravljenja ves čas trajaanja zdravljenja; njegov strah je bil tudi medicinsko utemeljen, saj se je izkazalo, da poškodbe ni mogoče popolnoma pozdraviti, ampak so ostale njegove splošne življenjske sposobnosti zmanjšane ter še vedno občasno trpi telesne bolečine. V takšni situaciji pa je odškodnina iz tega naslova v višini 200.000,00 SIT primerna in ni previsoka, kot zmotno uveljavlja pritožba.
VSL sodba II Cp 893/2004
VSL49982
ZOR člen 154, 154/1, 184, 206, 154, 154/1, 184, 206. ZLS člen 20, 20. ZJC člen 40, 44, 40, 44.
nevarna stvar - poledenel pločnik - odgovornost
Občina se z ustanovitvijo javnega podjetja ne razbremeni odgovornosti za vzdrževanje pločnikov. Odgovornost obeh je solidarna.
VSL sodba in sklep I Cp 1013/2005
VSL50351
Tožnici pripada odškodnina za telesne bolečine in nevšečnosti v zvezi s poškodbo, ko je utrpela razpočno rano na spodnji ustnici, ki ni zahtevala kirurške oskrbe s šivanjem, niti ne bolniškega staleža, ki ni zapustila sledi utrpele poškodbe, niti ni zapustila nobene trajne posledice in se je zacelila po mnenju izvedenca v treh do štirih tednih, po navajanju tožnice pa v enem mesecu, in je trpela neposredno po udarcu topo do srednje močno bolečino, ki je trajala bolj ali manj stalno do en teden, nato so se pojavljale pekoče bolečine, sprva 14 dni srednje močne jakosti, do zacelitve pa lahke intenzitete, v znesku 200.000,00 SIT, ob upoštevanju tudi nevšečnosti kot so pitje s slamico in oviranje pri hranjenju.
VSL sodba I Cp 693/2004
VSL50544
ZDP člen 18, 18/1, 18, 18/1.
tuja valuta - izpolnitev denarne obveznosti
Stranke lahko sklepajo posle v krajih plačilnih sredstvih pod pogoji in način, določen z zakonom. Dovoljena je uporaba deviz v pogodbah med fizičnimi osebami, pri čemer je valuta izpolnitve vedno tolar.
VSL sklep II Cp 1856/2005
VSL50178
ZD člen 145, 145. ZPP člen 339/2-8, 339/2-14, 339/2-8, 339/2-14.
upravitelj dediščine
Sodišče mora pred postavitvijo upravitelja zapuščine dati možnost ostalim dedičem, da se izjasnijo o predlogu ter obrazložiti svojo odločitev.
VSL sklep II Cp 262/2005
VSL49991
ZPP člen 8, 257, 339/1, 8, 257, 339/1.
bistvena kršitev določb pravdnega postopka - odgovornost države
Sodišče prve stopnje je nepravilno štelo tožnikovo izpovedbo le kot "izjavo" in je ni ustrezno dokazno ocenilo. Podlaga krivdni odgovornosti države je lahko tudi kršitev potrebne skrbnosti pri zagotavljanju ustrezne in varne opreme vojaškim obveznikom oziroma vojaškim osebam (v konkretnem primeru zatrjevana izrabljenost športnih copat).
VSL sklep II Cp 716/2005
VSL49968
ZD člen 210, 213, 213/1, 210, 213, 213/1. ZDKG člen 4, 25, 4, 25. ZPP člen 13, 13/1, 206, 206/1, 206/1-1, 13, 13/1, 206, 206/1, 206/1-1.
zaščitena kmetija - predhodno vprašanje - prekinitev postopka
Po oceni pritožbenega sodišča mora zapuščinsko sodišče, ko naleti na vprašanje statusa kmetije, ki je predmet dedovanja, po uradni dolžnosti opraviti poizvedbe o tem pri pristojnem upravnem organu, in če je o statusu kmetije že odločeno, je zapuščinsko sodišče na takšno odločbo upravnega organa vezano, če pa upravni organ o statusu kmetije še ni odločil (obravnavani primer), pa mora zapuščinski postopek prekiniti do odločitve pristojnega upravnega organa (prvi odstavek 13. člena v zvezi s 1. točko 206. člena ZPP in 163. členom ZD). Ker je treba vprašanje statusa kmetije rešiti neodvisno od obstoja spora med dediči (tudi če spora ni), po oceni pritožbenega sodišča ne gre za situacijo, ki jo ureja 210. člen ZD in posledično napotitev dediča na upravni postopek po določbi prvega odstavka 213. člena ZD ni potrebna.